మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
హృతిక్ మెయిల్స్‌లో వాస్తవం లేదు -కంగనా లాయర్
ట్విస్టుల మీద స్విస్టులతో రోజుకో మలుపు తిరుగుతున్న హృతిక్ రోషన్-కంగనా రనౌత్‌ల కేసు ఎప్పటికప్పుడు పరిశీలకులకి షాక్‌ల
TNN | Updated:
Apr 23, 2016, 06:28PM IST
ట్విస్టుల మీద స్విస్టులతో రోజుకో మలుపు తిరుగుతున్న హృతిక్ రోషన్-కంగనా రనౌత్‌ల కేసు ఎప్పటికప్పుడు పరిశీలకులకి షాక్‌ల మీద షాక్‌లు ఇస్తూనే వుంది. గతంలో కంగనా తనకి పంపించిన ఈమెయిల్స్ ఇవి అంటూ తాజాగా హృతిక్ కొన్ని ఈమెయిల్స్‌ని బహిర్గతం చేయడం ఈ ఎపిసోడ్‌లో మరో కొత్త మలుపుకి కారణమైంది. ఈ మెయిల్స్ లీకైన కొద్ది రోజుల తర్వాత మెయిల్స్‌లోని అంశాలపై స్పందిస్తూ కంగనా తరపు న్యాయవాది రిజ్వాన్ సిద్ధిఖీ తాజాగా మరో స్టేట్‌మెంట్ విడుదల చేశారు. ఓపిగ్గా న్యాయపోరాటం చేయకుండా ఇలా ఓ ప్రైవేటు ఫోరెన్సిక్ రిపోర్టు సహాయంతో వాస్తవాలు లేని ఈమెయిల్స్‌ని లీక్ చేయడం ద్వారా చట్టంపై తనకి నమ్మకం లేదని హృతిక్ పరోక్షంగా అంగీకరించారు. అంతేకాకుండా నా క్లయింట్ కంగనా పరువు ప్రతిష్టలకి భంగం కలిగించేందుకు ఎంతటిపని చేయడానికైనా సిద్ధమేనని హృతిక్ ఈ ఘటనతో నిరూపించుకున్నాడు అని సిద్ధిఖీ ఈ స్టేట్‌మెంట్‌లో ఆరోపించారు. ఇలా చేయడం ద్వారా కంగనాని భయపెట్టవచ్చని హృతిక్ భావిస్తున్నారు. ఇంకో విషయం ఏంటంటే హృతిక్ రోషన్ తన మెయిల్స్ హ్యాక్ చేశాడంటూ కంగనా గతంలోనే అతడి తండ్రికి ఫిర్యాదు చేసిన వైనాన్ని ఆమె కౌంటర్ నోటీసులోనే పేర్కొంది. హృతిక్ రోషన్ తన ఎకౌంట్స్ హ్యాక్ చేస్తున్నాడంటూ నా క్లయింట్ కంగనా ఫిర్యాదు చేసిన తర్వాత చాలా రోజులకి హృతిక్ సైబర్ క్రైమ్ పోలీసులని ఆశ్రయించారు. అంటే ఆయన లీక్ చేసిన మెయిల్స్‌కి విశ్వసనీయత లేదని ఇక్కడే అర్థమవుతోంది అని సిద్ధిఖీ అభిప్రాయపడ్డారు.
అన్నింటికి మించి ముఖ్యంగా తన పేరుపై గుర్తుతెలియని ఓ ఇంపోస్టర్ మెయిల్ కమ్యునికేషన్ చేస్తున్నాడు అని ఫిర్యాదు చేసిన హృతిక్ వద్ద ఈ మెయిల్స్ ఎలా వున్నాయో గ్రహించాల్సిన అవసరం వుంది. ఈ మెయిల్స్ అన్నీ కూడా తర్వాత అవసరానికి ఉపయోగించుకునేందుకు వీలుగా సృష్టించినవిగా వున్నాయి. అంతేకాకుండా నా క్లయింట్ కంగనాకి హృతిక్ రోషన్‌తో వ్యక్తిగతంగా, వృత్తిపరంగా గత ఏడేళ్లుగా పరిచయం వుంది. కానీ హృతిక్ రోషన్ అండ్ గ్యాంగ్ మీడియాకు బహిర్గతం చేసిన ఈ మెయిల్స్ మాత్రం అందుకు విరుద్ధంగా వున్నాయి. దీనికితోడు నా క్లయింట్ కంగనాకి తనకి మధ్య ఎటువంటి యుద్ధం లేదని చెప్పిన హృతిక్ రోషన్ ఎందుకు తన నోటీసుని ఉపసంహరించుకుని ఈ లీగల్ ఫైట్‌కి ఫుల్ స్టాప్ పెట్టడం లేదో జవాబు చెప్పాలి. ఇదంతా పరిశీలిస్తే హృతిక్ ఎలా వ్యవహరిస్తున్నాడో పబ్లిక్‌కి ఇప్పటికే అర్థమైపోయి వుంటుంది. అందుకే హృతిక్ ముందుగా నా ప్రశ్నలన్నింటికీ జవాబు చెప్పిన తర్వాతే తాను నిరపరాధిని అని నిరూపించుకోవాలి అని సిద్ధిఖీ ఈ స్టేట్‌మెంట్ ద్వారా డిమాండ్ చేశారు.